Шыраюгурская – адна з мангольскіх моваў. Распаўсюджаная ў Кітаі, у некаторых раёнах правінцыі Ганьсу. Колькасць носьбітаў – каля 1,5 тысяч чалавек. Амаль усе яны гавораць таксама па-кітайску. Дыялектнага дзялення няма. У фанетыцы супрацьпастаўляюцца доўгія і кароткія галосныя. Націск сілавы, заўсёды падае на апошні склад. Пераважаюць сінтэтычныя сродкі перадачы граматычнага значэння, аглюцінацыя. У лексіцы шмат запазычанняў з кітайскай, тыбецкай і цюркскіх моваў. Мова беспісьмовая.